ויקטור בייבין

**ויקטור בייבין** (באנגלית: **Victor Babin**, ברוסית: **Виктор Бабин** – ויקטור באבי; 13 בדצמבר 1908 – 2 במרץ 1972) היה פסנתרן, מלחין ומורה יהודי-רוסי-אמריקאי, שזכה לפרסום בין-לאומי בזכות הדואט עם אשתו, הפסנתרנית ויטיה ורונסקי.

## קורות חייו
### ילדות וצעירות
ויקטור באבין נולד ב-1908 במוסקבה כבנם של היינריך באבין ורוזליה לבית וולק, הוא סיים ב-1928 את לימודיו בקונסרבטוריון של ריגה, שם למד אצל ארווידס דאוגוליס (פסנתר) כמו ואצל יוזף ויהטול (הלחנה). בשנת 1931 הוא סיים את לימודים נוספים בבית הספר הגבוה למוזיקה בברלין. הוא היה תלמידו של ארתור שנאבל בפסנתר ושל פרנץ שרקר בהלחנה. בין תלמידי שנאבל ושרקר נמנתה גם הפסנרתנית ויקטוריה ורונסקיה, אותה פגש באבין בשנת 1933 ואליה נישא כעבור זמן מה.

באבין ערך את הופעת הבכורה שלו כפסנתרן בשנת 1929. בתחילת שנות ה-30 הוא הופיע סולו ועם תזמורות סימפוניות ומנצחים מובילים ברחבי אירופה, והקליט בתחנות הרדיו של המדינות הבלטיות, פולין, צ'כוסלובקיה, בריטניה ובמקומות אחרים. משנת 1932 הוא הופיע בדואט של שני פסנתרים עם ויקטוריה ורונסקאיה. באבין הופיע ב-15 בפברואר 1937 בהופעת בכורה באמריקה, בבית העירייה בניו יורק כשניגן בדואט עם אשתו, ויטיה ורונסקי.

### המשך פעילותו באמריקה ובעולם
ב-1938, ויקטור באבין וויקטוריה ורונסקי היגרו לארצות הברית. בסוף שנות ה-40 ערכו סיבובי הופעות רבים בצפון ודרום אמריקה, אירופה וישראל. בקרב הקהל האמריקאי נודעו בזכות הקלטותיהם בשני פסנתרים של מוזיקת הפסנתר של סרגיי רחמנינוב, שהפך לחברם ולמנטור שלהם. ההקלטות הוצאו לאור על ידי RCA Victor, קולומביה, דקה ו-EMI. על אף הפסקה בפעילותם האמנותית עקב מלחמת העולם השנייה, במהלכה שירת בייבין בצבא ארצות הברית, הצמד בייבין-ורונסקי  הצליח לבצע מעל 1,200 קונצרטים בצפון אמריקה בלבד.

לאחר פרישתו מהופעות, עסקו בני הזוג בעיקר בהוראה. בשנת 1961, ויקטור בייבין התמנה למנהל מכון קליבלנד למוזיקה, שבו ניהלה אשתו, ויקטוריה, את מחלקת הפסנתר.
אחרי 1956 ניגן ברביעיית הפסטיבל אספן
ב-1951–1955 ניהל את בית הספר שליד פסטיבל המוזיקה של אספן באספן (קולורדו).

## הנצחה
יחד עם ויקטוריה וורונסקי, בייבין נמצא ברשימת האמנים ה"אלמותיים" 
של פסנתרי סטיינוויי

## יצירות
ויקטור בייבין עיבד יצירות קלאסיות רבות לשני פסנתרים עבורו ואשתו. בנוסף הלחין גם יצירות מקוריות. הלחין למעלה מ-50 יצירות מוזיקליות שפורסמו באירופה, בריטניה וארצות הברית.
*דואו לשני פסנתרים – (שהוקלט ב-2016 על ידי הצמד גנובה-דימיטרוב וב-2022 על ידי הצמד קתרינה מוסקלבה ואלכסיי פודינוב מפרנקפורט).
*1948 – "שלוש פנטזיות על נושאים ישנים" לשני פסנתרים
(כולל שיר ערש יהודי, כפר רוסי)
*שני קונצ'רטי לשני פסנתרים ותזמורת
*1934 – שני לידר לפי שירים מאת הלדרלין
** "Hälfte des Lebens" (מחצית החיים)
** "Der nächtliche Wanderer" (הנווד הלילי)
*קפריצ'ו לתזמורת – בוצע בבכורה ב-10 בנובמבר 1950 על ידי הפילהרמונית של ניו יורק
* קונצ'רטו לכינור ולתזמורת
*מוזיקה קאמרית:
**רביעיית מיתרים,
**שלישייה עם פסנתר
**סונטה לצ'לו ופסנתר
*מחזור השירים לקול ופסנתר, "האלמוני האהוב".
*1941 – שלושה מקצבי שיר לכת
*1950 – פנטזיה על נושאים מאת גאורג פיליפ טלמן
*ששה אטיודים

הוא גם עיבד לשני פסנתרים "שש סונטות לשלישייה" של י.ס. באך ו"התלבושת של פטרושקה" של סטרווינסקי; רומנסות מאת רחמנינוב ואחרים.

המגזין ניוזוויק כינה את צמד הפסנתרנים ורונסקי ובייבין "הדואו המבריק ביותר של דורנו".

## הוקרה
*1961 – דוקטור לשם כבוד של אוניברסיטת ניו מקסיקו, באלבקרקי
*1972 – עיטור מסדר האמנויות והספרות של צרפת

## הנצחה
*האלבום Hommage a Babin

## לקריאה נוספת

* Maurice Hinson "Music for More than One Piano: An Annotated Guide" – 2001 Page 6
* Stuart Isaacoff – "A Natural History of the Piano", Souvenir Press, London 2012


## קישורים חיצוניים

* 
## הערות שוליים

קטגוריה:פסנתרנים יהודים רוסים
קטגוריה:יהודים שהיגרו מרוסיה לארצות הברית
קטגוריה:פסנתרנים יהודים אמריקאים
קטגוריה:צמדים מוזיקליים אמריקאיים
קטגוריה:מורים למוזיקה
קטגוריה:אמריקאים שנולדו ב-1908
קטגוריה:אמריקאים שנפטרו ב-1972